
वृन्दावन में आन के, 

धर्‍यो छली को रूप, 
आनन्द छलिया नाम है, 

शोभा अमित अनूप। 

विनय 


दयामयी आनन्द मयी, ज्ञान मयी मां आप, 
राम सरीखी साहिबी, भंजन को भव चाप। 


पूणं ब्रह्म हे मात तुम, विष्णु रूप साकार, 
शिव जगद्धात्री अम्बिके, मो पर होहु उदार | 


करहु कृपा हेरहु तनक, भर नयनन में नेहु , 
मां निज चरनन के तले, ठौर मोहि अब देहु । 

HAr छलिया 
DQ 


आनन्द छलिया नाम तिहारो 
आनन्द छलिया नाम। 
तीन लोक के स्वामी तुम प्रभु 
वृन्दावन शुभ ठाम। 
आनन्द छलिया नाम 


विश्व विमोहन गौरस दोहन, 

माखन चोरी काम। 
मोर मुकुट, बंसी मृदु अधरन, 

शोभा सरस ललाम। 


आनन्द छलिया नाम 


` 

चंचल चितवन चित्त चुरावत, 
Digitized by Arya हा Chennai and eGangotri 
घुर मघुर मुसकान । 
गोपी वल्लभ प्राण गोपाला, 


राधा -- प्राणाराम। 
आनन्द छलिया नाम 


हृदय 'सरोज' चाह मनहर की, 


नहीं और सौं काम। 
मन मन्दिर में आन बिराजो, 


रसिक रसी रसधाम। 
आनन्द छलिया नाम 

कृष्ण कन्हैया ळारे 
(m) 


राधा वर रसवारे, कृष्ण कन्हैया कारे । 


खोजत फिरी कुंज गलियन में 

ag नहि नयन निहारे। 
बेठे हते लुके, उर भीतर 

दै कै कपट किवारे। 


आकुल व्याकुल थकित आन 

जब खोले उर के द्वारे। 
लखी मन्द मुसकान, मगन मन 

मनहर श्याम छटा रे। 


ज्यों घन घूम घिरें धरती पै 
है सनेह मतवारे । 
तेसेई सदा 'सरोज' शीश पै 
रहियों बांह पसारे । 

कान्ह के नयन 
m 


कान्ह के नयन करत बरजोरी, 
हारी ब्रज की गोरी। 


चितवन मनहर मन मोहन की, 

मधुरस में ज्यों बोरी। 
छलकावत रस रंग हेरि हरि, 

छलत राधिका भोरी। 


_ पल हेरत पल फेर लेत दुग, 

बांध नेह की डोरी। 
दीठि देत, फिरि पीठि देत, बरु 

चितवत बहुरि बहोरी । 


चित्त 'सरोज' गड़ी अंखियां जे 
| ` निकरत नाहि निगोरी। 
जोरी अब तो नन्द लला सों 

सकल जगत सों तोरी। 

स्याम की सोभा 
o 


स्याम की सोभा देख लुभाई, 
उर आवै नहीं रहाई । 


पीरो पटा लटा छिटकी सी 

मोर मुकुट दरसाई। 
सांवर बदन मदन मद भंजन 

भनत न बने लुनाई | 


झूमत फिरत संग ग्वालन के, 

मग àra बरियाई | 
नेन सेन सों सबहि बुलाउत, 

को मानहि लरिकाई । 


चंचल चितवन चतुर छेल को, 

चढ़ी चित में आई । 
फिरत 'सरोज' बावरी खोजत, 

मिलिहै कहाँ कन्हाई । 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


बरसत घन सन्हुपाये 
o 


रिमझिम परत फुहार, देखि हरि 
निकर बाहिरे आये । 


बंसी बजा नाम ले ले सबु 
अपने सखा बुलाये। 


कदम डार, बरु सज सुधार, फिरि 
झूला रुचिर डराये । 


झूलत आप झुलावत दामा 
हंसि हंसि पेंग बढ़ाये । 

रस 'सरोज' सरसत, हिय हरसत 
बरसत घन सचूपाये। 

मोहन वो आंकी 
o 


मनहर मन मोहन की झांकी 
नहि सम्हार सुषमा की । 


अधर हास कर कंज बांसुरी 

दोठ तिरीछी बांकी, 
तरनि तनूजा तट विलास रत 

वा छवि मैं उर आंकी । 


नन्दलला दृग चला बला के 

हरयो हिया हूंसि ताकी , 
करी सरोज” gaa अपने हरि 

प्रेम डोर सों नांकी । 

लागत RER 
m) 


लागत मोहन अति ही प्यारो। 


कारे केस कमरिया कारी 
कारो तन मतवारो , 
नटखट नट अटपट बतियन सों 
मन हरि लेत हमारो । 


मोर पंख सिर, कर बांसुरिया 
बेस बनो अतिन्यारो , 
मनहर चितवन, हंसन रसीली 
करत हिया उजियारो । 


सरस 'सरोज' समान सुन्दर मुख 
सरसिज सो सुकुमारो , 


बाल गुपाल, लाल, निज कर पे 
किमि गोवर्धन धारो । 

gaat 


m 


छलिया मन मोहन मैं जाने। 


नन्द बबा के आगे बनि गये 

YA सरल सयाने। 
agafa मां सो रार मचावें 

माखन मिश्री खाने । 


बंसी बजा नाम लै टेरे 

aag रास के लाने। 
गोपिन के जब जूथ जुरे तो 

बिग करत मनमाने। 


छली छल्यो मम हिया जमत नहि 

चित कहूं और ठिकाने । 
हृदय 'सरोज' बसे बनमाली 

लीला नित्त बखाने । 

व्ह लगि बरनें 
O 


कंह लगि बरनें तो सन माई । 


छेक गेल में, बरजोरी करि, 
मांगत दान कन्हाई। 


सीस मटुकिया भुइयाँ डारे, 

देत दधी बिखराई । 
चूनर झटक करति अठखिलियां, 

नौनी बान सिखाई । 


कहत 'सरोज' उपद्रव नित कौ, 

सहति सहति छाक आई । 
ब्रजरानी बरजौ ब्रजलालहि, 

नहि हम जाहि पराई। 

सुनत बात ब्रजरान्ये 
“अत 


सुनत बात ब्रजरानी, कान्हा पै रिसियानी । 


घर कौ छअत दूघदहि नाहीं, 

चोरी करत विरानी। 
बेर अनेक तोहि समुझायो, 

कहन न मोरी मानी। 


बहुत भई, अब बने न सहतन, 

उरहन सहत अघानी। 
धरो लकुटिया और बांसुरी, 

बहुत करी मनमानी। 


जान न g देहरी द्वारे, 

मैंने हू उर ठानी । 
जोरत कर विनवत हा-हा-करि, 

दुग सरोज” भरि पानी। 


कहत कान्ह, माता तेरी सों, 
झूठी इनकी बानी। 

मात मेँ निरदोसी 
m 


मात मैं निरदोसी, जग जानी। 


पकरत बांह खवावत माखन, 

बोलत मीठी बानी। 
फिरि उसार घर की करवावत, 

कहत, ल्याओ भर पानी | 
बरबस धेनु दुहावत MAÑ, 

जो न करों फुर बानी । 
तोरे ढिग आ लबरी बोलें, 

बात गढ मनमानी । 
तें सूधी, कछु भेद न जाने, 

मोही सों खिसियानी। 
सुनत 'सरोज' कान्ह की बतियां, 

मन महतारी मुस्क्यानी । 

मग में ढेखे 
| | 


मग में देखे मैया, मैंने बलदाऊ के भैया । 


कारी कामर हाथ लकुटिया, 
बंसी के बजवंया। 

ग्वालन संग कालिन्दी तीरे, 
रहे ausa गया। 


एक हाथ श्री दाम कंधा पे, 

दूजो कदम डरया ! 
धौरी, धूमरि कहि कहि टेरे, 

संा हती समेया। 


बोलन, हंसन, बतावन लखतन, 

होत कछु मन सैंया ३ 
मात हंसत, सुनि बात कुंवरि को, 

चूमत लेत बलेधा । 


ats 
0770 

वय बीते लरकैया। 


पे मोर घार के, k, 
आहें द्वार कन्हैया । 


मोर मुकुट 


सुनत, सकुच सिमठीं राधा, मुख, 
परी लाज की छैया। 
भनत 'सरोज' छवी वा छन की, 
नहि कोऊ बरनेया। 3 


१४ 

सपथ भलो भटु मरी 
m 
सपथ भट 
थ भली भटु मोरी, चुप्प रहो तुम गोरी, 


लखतन बंधी घंटिका छीके, कान्हा कहत निहोरी , 
जब लगि माखन रहे चुराई, बैन कढ नहि ओरी। 


मान गई मन मान मनौती, मुदित मौन रहि भोरी र 
उतै कान्ह ने कर बरका के, दधी मटुकिया छोरी । 


बांट्यौ कछुक ग्वाल बालन महि, निज सब सखा बटोरी, 
TAR करन ल अधरन चाख्यो, शब्द भयो चहुं ओरी । 


राधा, ललिता, चन्द्र सखी, सब धाई नवल किशोरी , 
आयो हाथ आजु नन्द लाला, नौनी बिधन बिध्योरी 


कान्हा नयन उरहनो भरिकै, जैसेहि भोंह मरोरी 
' सरल घंटिका माथ नवा के, बोली, सुन लेउ थोरी l 


देखत माखन धरत उठावत, रही जीभ कर कोरी , 
नित्त 'सरोज' भोग लागत में, बजत, आज का खोरी । 


® 
१५ 

कान्ह कारे भये 
m| 
केहि कारन सखी कान्ह कारे भये ? 


१ सखी-स्याम, घन देख उमगे, चुराई छवी, 
सांवरे स्याम ह्ये के , मतवारे भये । 

इहि कारन सखी 

२ सखी-चन्द पुनम कौ गोकुल में छायो जबे, 
अमावस की fafa घेर स्यामा लये । 


३ सखी-भगे चित्त चुरा, बांध आंखन रखे, 
इन नैनन के कजरा सों कारे भये। 


ललिता-सांझ की लै लई, लालिमा, कालिमा, 
कान्ह कारे औ' नयना रतनारे भये । 

विसाल्ला-कोयल की कुहुक बांसुरी में भरी, 
कोकिला रूप धारो सो कारे भये। 


राघा-भंवरा से फिरें, ना बसें एकु घर, 
काऊ कलिका ने कोसों सो कारे भये । 


दुग 'सरोज' कजरा लगे, 
कारे भये घनस्याम , 

कैघों राधा पलक की, 
परि गई aig ललाम 

रसे. भट्‌ फिरों ना 
m) 


जल 


राधे जे चंचल मृग छौना , 
आंचर ओट करी ना | 


कजरारे, कारे, अति सुन्दर , 

रति पति केर खिलौना । 
रमत रसिक रस सौ सरसावत ; 

मधुरस के से दौना। 


पलक पींजरा फांस इनै, 

बरुनिन कौ करौ टिकौना । 
छमक छ्री से छन-छन चमकत , 

लुका लेऊ कोऊ FAT | 


सहज सुभाय भ्रमत घेरत चित , 
लगिहै दीठि दिठौना ।. 
डांक लेक घुंघटा सों अपने, 

एसे भटू फिरौ ना। 

बत हमार जो की 
m 


तुम्हें लगे ना नीकी, राधे, बात हमारे जी की । 


सगरी रैन गई समुझावत , 

परीं तरेयां फीकी | 
विरह विकल ब्रजलाल बाल री , 

परे ओट बखरी की। 


उर आगी सी बरत, जरत तन , 
सोंह करत जिहि तीकी । 
भली 'सरोज' जिवा लेउ हरि कां , 


तुम हौ भरी अमी की। 

हमें बता ढेझो गुड्यां 
(m) 


का तुमरे मन मइयां, हमें बता देओ गुइयां । 


बखरी बाहर बौरानी सी, 
हेरत मग दिन wga i 


रातन नींद नहीं पलका पै, 
गिनती परी तरइयां। 


भरी बदरिया सी जे अंखियां, 
छिन छिन में छलकइयां । 


सखी 'सरोज' भेद भटु मन कौ , 
कहतीं काये नइयाँ। 

za RIAR नींढ हिरानी 
m) 


इन नयनन नींद हिरानी, नहि निमेस ठहरानी । 


सुमिरत स्याम सुभाव सुघरता , 

सगरी रैन सिरानी । 
बिन ब्रजलाल, बाल बावरि है, 

खोरन फिरत भुलानी । 


कल नहि परत, धरत कान्हा उर , 

निदिया भई far i 
दृग 'सरोज' अब मुंदें कौन विधि , 

भये रवि की रजधानी । 

कमान सम्हारे 
m) 


नैना अति अनियारे, भौंह कमान सम्हारे । 


रति पति सन ले पंच बान, 

तन तान निसाना मारे | 
लगे बीचि उर, बढ़यौ प्रीति जुर , 

विकल भई मन भारे। 


हा हा करत फिरत बौरानी, 

aa बबा के द्वारे। 
हती 'सरोज' बिबस पहिलेंई , 

जे काहे उसकारे? 

फिर बीती सो बीती 
GQ 


पिय न भई मन चीती, बिनवत बरसे बीती । 


मन गागर नहि नेह भरी, 

परी देह घनौची रीती। 
चार दिना कौ जीबन जग में, 

नाह जाकी परतीती। 


आजु गये पै खबरु न कल की, 

कौन दिना लों जीती। 
अबे 'सरोज' लगा लेउ उर सों , 

फिर बीती सो बीती। 


२३ 


CC-0.Panini Kanya Maha Vidyalaya Collection. 


oe ries eee री को 


Digitized by Arya Samaj Foundation Chennai and eGangotri 


हर्टाक्छ gele हम हारे 
m i 


दुग मानत नाहि हमारे, हटकि हटकि हम हारे । 


लोक लाज कुल कान भुलानी , 
कान्हा नयन निहारै । 


समुझावत सब, Big देओ हठ , 
कुटिल कान्ह मन कारे | 


मन मानो, अब मानत नाहीं, 
लागें भोरे भारे। 


उर 'सरोज' के बसो आन हरि , 
मत जाओ दे टारे। 


9 


२४ 


CC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


ससि रसधार सरे 
m) 


नभ सों रहि रहि अमिय झरे, ससि रसधार सरे । 


नेह भरी ब्रजबाल, लाल संग, 

सुभग सिंगार करे, 
सरद जुन्हाइ, अन्हाइ, पाई सुख , 

पल पल पुलक भरे। 


रचत रास रसराज, FS कहुं , 

कुंजन जाय दुरे। 
औसर पाई, घाई रतिपति ने, 

तकि हिय घाय RI 


खोजत बिकल वावरी बहु विधि , 

हरि बिनु जिया डरे। 
मदमातौ मधु भार पवन बरु, 

परसत प्रान हरे। 

सरद चन्द मुख छवि निरखे बिनु , 

अन्तर अगिनि बरे। 
नयन 'सरोज' मुंदित, मुरछा तन , 

संशया गात ढरे। 

m 


बंसी सुर सों टेर के, 

सरस रास हित कान्ह । 
राधा संग कितक गये, 

लग्यो जिया अकुलान। 


भूल भई कछु गरब बस, 

फिरत रही इठलात। 
कान्हा भूलौ भुल सव, 

अब प्रानन पै जात। 


हंसि हेरौ टेरौ तनक, 

भर बंसी में तान। 
कान्हा मति देरी करौ, 

कढ॒ जात हैं IAI 


भगे जात हौ चित चुरा , 

ओ माखन के चोर। 
थमहु बजा देऊ बांसुरी , 

अमिय चित्त देउ बोर। 

सरद जुन्हाई 
o 


afa निरखहु सरद जुन्हाई । 


मनहर सुखद सांत सीतल सुचि , 

सुसमा अद्भुत छाई। 
कन कन दमक्रत, खान रजत को , 

जामिनि धौं कंह पाई | 


अंग अंग सिगार सुभग, ससि, 

किरनन हुलस अन्हाई। 
उर उलास, पग रास, मिलन नभ, 

घरा ag सजि आई। 


भूलि सुधाकर ने अवनी पै, 

अमिय दयो बगराई। 
सकुचि समेटत कर पसार, 

इत पीवत घरा अघाई। 

लता तरुन सित चादर ओढी , 


सेत भई अमराई।. 


स्याम जमुन सित बरन मनहुं, 
हरि राधा मिलन सुहाई । 


fagua कुमुद, रजनीगंधा हंसि , 

उर सुबास भरि लाई। 
नाथ बिना सकुचित 'सरोज', 

अमि झरत गयो कुम्हलाई । 

जाय द्वारका छाये 
[0 


बरसत झला लला नहि आये , 

जाय द्वारका छाये। 
दूर देस घनस्याम, स्याम घन , 

हमकां इतै पठाये॥ 
मोर, पपिहरा, करिया कोयल , 

बिग करत मन भाये। 
जरत जिया, उमड़त दृग, अंसुआ , 

ढरकत सहज सुभाये। 
सुखत सर 'सरोज' सूरज बिन, 

बेरी बरसन आये। 

नरस रहे मतवारे 
m) 


घूमड़ घन बरस रहे मतवारे । 


सोभा सरस, हरित अवनी तल , 

लतिकन पात संवारे। 
सतरंगी सुरधनु सन चीते, 

नागरि बरखा ने द्वारे। 


दादुर, मोर, पपिहरा, चातक , 

मुदित मगन मन भारे । 
गर्जन धुनि घनघोर, काम के, 

बाजत विजय नगारे | 


उमड़ बहीं नद, सर सरितन ने , 

तज दये कल कगारे। 
हेरत हंसत तडित, रीझत घन , 

उमग उठत कजरारे। 

रस सरसत, बरसत नभ आतुर , 
नहि घर कान्ह हमारे । 


बिरह बियोग बिथा बदरा संग , 
बरसत नयन बिचारे । 

कान्हा तोरे विरह में 
m| 


कान्हा तोरे बिरह Ñ, 

भयो Aù गात । 
झूरो तन ढरक्यो फिरे, 

ज्यों पतझर के पात 1 
arg, कान्ह ! के कहत ही , 

चित्त चंकित भयो धाय । 
खोजत कारे कान्ह को, 

आपु गई बिलमाय। 
बंसी कारे कान्ह की, 

चित्त चढ़ी है आन। 
मस्तानौ रति पति फिरे , 

तक मारत है बान। 
सांवर छवि, सांवर नयन , 

सांवर मन को प्रीत, 
ठौर ठौर को ठहरबो, 

कान्हा नित की रीत। 


© 

व्हारे गुन वारे सदा 

कारे गुन वारे सदा, 

गुनज, गुनी, गुनधाम । 
कारे केसन के छला, 

बांधे राधा श्याम। 
दुग सरोज विकसित लखे , 

अमर सो आये धाय। 
कारे आवत देखि के, 

नयन गये सकुचाय। 


पिय के दरसन पा भई, 

ऐसी प्रेम विभोर। 
मौन खड़ी मूंदे नयन, 

आंसू पलकन कोर। 
लाली देखहुं लाल की, 

के लाली कौ रंग? 
बौराने दुग देखि संग, 

राधा माधव अंग। 

झागो पकन जाय 
(m) 


रीते उर छलके कहां, 
मन गागर सों रंग। 


भरी नेह, सो सहज ही, 
Rg भीजे अंग। 


एकाकी रहिबो भलो, 

गहि पीड़ा को संग। 
मिलन आस घट बापुरो , 

पल में हुइहै भंग। 


मठा फूंक पीवत जगत, 


जबे जीभ जरि जाय, 


जरे करम, मन aad, 
आगी पकड़न जाय। 

दाऊ के बोर 
ह 


पाई सूनौ सरि तीर, बारे दाऊ के बीर , 
नीर में समाने, लुके धार बीच तट की। 


राधे कां खिजाबे, कान्ह मौन हो बिराजे , 
जल मीन सी मचल रही, छटा पीत पट की । 


जमुना को स्याम रंग, और हूं दिखानो स्याम , 
नाग सी लखानी, लटा कारी, छूट लट की । 


भ्रमित चित्त नागरी, न बोरे जल गागरी , 
कै बावरी, डरी सी, रही तट ही पै अटकी । 

होरी जोत लेमे है 

मिलि कै चलौ री सबु, नन्द जू के गांव आजु, 
कान्हा सों होरी की, प्रीति रीति केने है। 


अंतर कौ आस रंग, गागर कौ फाग रंग, 
डार सब स्याम अंग, आपु रीति रेने है । 


मुठिन गुलाल लै के, अधिक चाव चित्त दै के, 
रंग रंगन ma, कान्ह तन चीत देने है। 


कुंजन की छांहन में, पकरि वाहि बांहन में, 
सखि करि बरजोरी, आजु होरी जीत लेने है। 

गुपाल निकर ना 

काहे भई बावरी, न हेरो घनस्याम ओर , 
वे निर्मोही, afa उनको कछ बिगरे ना । 


केसो हु चढ़ाओ तुम चाव, चतुराई करो , 
वा कारी कामर पे, रंग कोड निखरे ना । 


राखियो सम्हार, बचाये रहियो चूनर निज , 
और पास आंचर के, स्याम रंग बिखरे ना । 


पकरि मलि पायो जो, गुलाल लाल प्यारे ने , 
गुलाल कढ़ि जहे पै, गुपाल निकरे ना। 


द 

रंगं की उल्लोच में 

उतै ब्रजरात सुत, दीन गोप वधू इत , 
अंतर रह्यो नहीं ऊंच अरु नीच में। 


रंग औ अबीर धार, मारें तान बार बार, 
राधा भौ स्याम दोनों बड़े रंग कोच में । 


बिसर गई लाज, मते, होरी को देख साज , 
फाग फगुआएऐ फिरे फागुन के बीच में। 


भई खींच तान, भूले देह हू को भान, भला , 
ग्वालिनी गुपाल गिरे रंग को उलीच में। 

राज नर्स æt 

कैसे ह न छोरें, पकरि रंग बोरे, लावें , 
घेर घेर कान्ह, बारी ग्वालन की बाल को । 


स्याम रंग बावरी, भई हैं सब सांवरी , 
खोरन लुकानी फिरें, कहि सकं हाल को । 


तन सारी भुलानी, मुख बानी भुलानी , 
बिसर गयो चन्दन औ टीका हू भाल को । 


बरसाने की गोरी, बंधी प्रीत डोरी, रानी , 
राधिका अंगन आज राज ब्रजसज को । 
AA 

रंग भीजी सारी 

उर भीतर रंग भरे नव चावको, 
हाथ अबीर भरी पिचकारी । 


उमग उमंग गई कान्हा ढिग, 
ma me रंगे गिरधारी । 


सो छवि देख भयो मोहित चित, 
सम्हर गुलाल की मूंठ सम्हारी । 


नयन मिले भूली कर को रंग, 
स्याम ही के रंग भीजी सारी। 

रसिक रूप रंग राती 
T 


अंखियाँ रसिक रूप रंग राती, 

दरस पिया कौ aÑ 
इन दुग कोरन बसो कन्हैया , 

केलि करत दिन राती। 
लखि नहिं जात जगत ब्यौहारा , 

हरि हेरन हरखातीं। 
हास, रास, ब्रज बास, बजन बरु, 

बांसुरि की मदमाती। 
अब लगि अड़ी, गड़ी जियरा में , 

सुमिरत नाहि अघातीं। 
कहत सरोज” चाव लीनी हम, 

परम प्रेम की पाती ।* 
माटी के से लगत, जगत के, 

अमित भोग सब भांती । 


* पत्ती विशेष जिसको चवाने से जीभ का स्वाद नष्ट हो जाता है 
( गुड़मार )। 
ब्र 

रंगा चून्ढ्री लने 
mm 
तन की रंगा चूंदरी लेनें, बोर राम रंग देने । 


मन को महल, भाव के दीपक , 
पीतम हित सज AÑ I 


ज्ञान सेज पे, भगति डोर गहि , 
सम्हर सम्हर पग देंनें। 


कोऊ बोले बोल, हमें तो, 
बाई पंथ गहि रेनें। 


जा मग चले मिले हरि साईं , 
और न लेने देनें। 


उर सरोज' के बसे आन हरि, 
का काऊ से केनें। 

जपडु नाम का माला 
o 


भजतहि मदन गोपाला, YA भागे तत्काला | 


रहत सदा जे स्याम सहारे, 
सता सकई नहि काला । 


जिनके चित्त बसे ब्रजमोहन , 
होत न बांको बाला । 


नाहीं लाभ विजन बन भटके 
ना ओढे मग छाला । 


अंतर महि अनुराग आनि के , 
भजहु नन्द के लाला । 


ज्ञान बिराग मिले सहजहि Ñ, 
छट जाय भव जाला । 


सदा 'सरोज' भलौ जो चाहो, 
जपहु नाम की माला | 

परस पढ्हि कर जोरी 
घ्य 


परस पदहि कर जोरी, करहुं बीनती तोरी । 


मोह, सुजस, धन, धाम, उच्च पद , 

मिले आय बरजोरी। 
घेर लई चहुं ओर, बंध्यो मन, 

विषय गांठ दुढ़ डोरी । 


संकित उर, दुग अविस्वास को , 

अंजन लग्यो बहोरी। 
अति सुख पाय भ्रमित, हरि जू के , 

नेह भरी नहि झोरी। 


दीन दयाल दया करि के, 

निज माया लेऊ बटोरी | 
गरब बिहीन करहु मति माधव, 

कहत 'सरोज' निहोरी । 


© 

सरल चित्त मन लाई 
m) 
सरल चित्त मन लाई, भजहु नित्त रघुराई । 


जाकी महिमा बेद पुरानन , ; 
श्रुति समाज ने गाई। 


नाम लेत मेटत सबके अघ, 
करत कृपा बरियाई। 


माया, मोह, जगत जंजालन, 
बिरथ रहे अरगाई। 


सुन्यो 'सरोज' रटत रघुबीरहि , 
मिलत मुकुति HANIS | 

कसी नान परो 
m) 
प्रभु जे कैसी बान परी? 


निसि दिन करौं चिरौरी बिनती , 

भनक न कान परी । 
सत्रु भाव सोंऊ नाम लयोतौ, 

पल में पीर हरी। 
निज सेवक के लाने जग में , 

कठिन परीच्छा खरी। 
पापिन के सब पाप टार दये , 

छन में कृपा करी । 
गज के कारन दौरे आये, रि 

भगत की पीर हरी । 
ग्राह मुकुत भयो कौन जतन सों ? 

सहजह दया करी। 
हों सोई अधम, भगति नहि जानों , 

पे उर आस धरी। 
अघ 'सरोज' के मिटे मूर सों, 

fafaa आन हरी। 

छि 

४८ 


\ 
गज न 
(m| 


गज ने खगपति पति कां टेरो, 
जबै ग्राह ने घेरो। 


सरवर तीर, नीर मां धंसतहि , 
आन मक्र ने पेरो। 


आपन बल बहुतहि अजमायो , 
होत न लख्यो निबेरो। 


आकुल है अन्तर मां, हरि हां, 
आस छोड़ जब टेरो।. 


पूरौ नाम लेन नहि पायो, 
हरि ने आन उबेरो | 


बाई कृपा की कोर नयन ले, 
अब 'सरोज' तन हेरो। 

alsa अति 
m 
कठिन अति मोह नदी की धार । 


चंचल मन, दुबल तन, बहिया 

बढी, सीस भव भार । 
गहन गंभीर भंवर संका उर , 

अबिस्वास अंघियार । 


श्रद्धा नाव निसान नहीं कहुं , 


देखि रह्यो हिय हार । 
कहत 'सरोज' कृष्ण केवट बिन , 
को सक पार उतार ? 


Ya 

इरि चरनन चित लागे 
o 


हरि चरनन चित लागे, 
भाग हमारे जागे । 


सरस सनेह सुमेह सींकरनि , 

सींच सींच उर पागे । 
राग, विराग, मान, ममता ले , 

नेह डोर में तागे। 


राम रसायन रस पी रसना , 

नहीं और कछ मांगे । 
चढ्यो 'सरोज' चाव चौगुन चित , 

सकल देह दुख भागे । 

R रघुवीर हुडाई 
= 


सरन तिहारी आई, श्री रघुवीर दुहाई । 


बहुतक करे उपाव, परी नहि , 

उर विसास की छांई । 
मन को भरम जाल नहि छट्यो , 

विषय रही अरगाई । 


लोभ मोह जुरि मारत, जैसे , 

afar हाथ में गाई । 
आपन भलो बुरो नहिं सूझे , 

परी दुगन पै झांई। 


लेक उवार कृपा करि हरिजू , 
. जनम जाय बिरथाई । 

नाथ 'सरोज' एक समरथ तुम , 
और न आन उपाई। 

मानुस कों तन पा के 
(m) 


मानुस कौ तन पा के, 

गुन गाओ राम लला के । 
जे सम्पति, वैभव, जस सिगरे , 

फन्दा मोह छला के । 
रस बिलास देखत के नौने , 

प्याला भरे हला के । 
पेरत जगत मोह अवरोधत , 

ज्यों सेंवार तला के । 
काई की फिसलन सम चिकने , 

लटका काम कला के । 
आस एक, भव भार IMA, 

समरथ नाथ बला के । 
चातक चित्त 'सरोज', राम रस , 

बूंदा स्वाति झला के । 

mas लेउ 
m 


मानौ तबै नाथ जबै, छोर लों निबाह लेउ । 
बने पै बनाई, तौ बडाई का तिहारी प्रभो , 
हृहै तब थराई, मोरी बिगरे पे बनाय देउ । 
कामना अनेक, एक रहै नहि चित्त टेक , 
बूड़त, उतरात मोह सिन्धु सौं उबार लेउ । 
भलै 'सरोज' पातकी, पै चेरी सब भांत की , 
तौ चिन्ता कौन बात की, बात की बजाय लेउ । 


OR 

जग में झा क्के 
| mm | 


जग में आ कै जन बौराने, 

लिख गये सबहि सयाने । 
माया की फंस भूल भुलेया , 

भटकत पिरैँ दिबाने । 
बिनु हरि कृपा कढ़न नहिं पामें , 

मन उपाव बहु ठाने । 
चार घरी कौ मेला इतकौ , 

लौट बिहाने जाने । 
कहत 'सरोज' सरन गहु प्रभु की , 

परे ना कहूँ पछताने । 

जगत जोडरी सोई 
m 


जग में जगत जोहरी सोई । 


राज हंस सम मुक्ता चुन चुन , 
राखे उर में गोई । 


भगति राग रस मदिरा पी के , 
मत्त रे उर जोई। 


ज्ञान विराग दीप दै ले के, 
बारे हृदय संजोई । 


राम 'सरोज' नित्त उठि भाखे , 
राम चरन रति होई । 


सर्वस सौंप देय स्वामी कां, 
रहै अपनपौ खोई । 


4% 

रतन तन पायो 
o 


कर ले जतन, रतन तन पायो , 

अवनी तल पर आयो 
योनि चौरासी भटक्यो बहुतहि , 

ममता ने भरमायो । 
पर्‌यो रह्यो जग भूल भुलेया , 

खोज पंथ नहि पायो । 
जगे भाग मानुस तन पायो , 

पै हरि जस नहि गायो । 
अबे सम्हर मन, हरि पद रति कर , 

जेहि हित जग में जायो । 
कर 'सरोज' सम नेह भानु सों , 

सुजस सुगंध सुहायो , 

कह पनु 
o 


कहु प्रभु कृपा कोर कब करिहौ ? 


भक्त जनन के हेतु, सिंहासन 
aig, धनुष सर 
दैहिक भौतिक ताप सबै, करि , 
कृपा एक सर 


आकुल अन्तर, ताप तपो तन , 
सीतल कर सिर 
मीन सरोज, सरोवर सूखे , 
नेह नीर कब 


घरिहौ । 


हरिहौ । 


` धरिहो । 


भरिहौ । 

पाइन हिया सुधारो 
m 


प्रभु मम पाहून हियो सुधारौ । 

लोह खंड सी जंग लगी मति, 

पारस परस निखारौ । 
मोह आबरण बीच परो है, 

परदा हटा निहारौ। 
औरन की तो आस अनेकन , 

मोहि नहि अनत सहारौ । 
सरन 'सरोज' चरन की दासी, 

जग भव सिंधु saù 


५८ 

अब लों निबाहो 
o 


अब लों निबाही नाथ, आगे हू निबाहुगे । 


भूलो भले तनक देर, जहां सुन परे टेर , 
बाई छन, बाई बेर आप आतुर ह्ये आहुगे । 


दुनिया के दन्द pa, जन्म मरन जोनि बन्ध , 
दुक्ख देखि मोरे, बैठ कल सों न पाहुगे । 


हेरि देखो जगत बीच, विषय घंसी आंख मीच , 
नीचन सों और नीच, मोसी कहां पाहुगे । 


आस है तिहारी, तारी, गनिका सौ चीच नारी , 
नाथ नाम है अघारी, मोहि कैसे बिसराहुगे । 


सुनि कै 'सरोज' रोज, छांड़ यान गान भोज , 
जैसे बने तैसे खोज, तारिबे कां धाहुगे । 


Ya 

जंबो उन्हे ZR 
G 


जे धनुष बान कर धारे, जैबी उनके द्वारे । 


नहीँ अटक चौकी पहरा की, 

रहत कपाट उघारे। 
देहरी भीतर पांब परत ही, 

मिलिहेँ aig पसारे । 


उनहां उत सुख छांह घनेरी , 


जे दुख आतप जारे । 
नेह नीर, उर पीर हरन, तन 


पीर परस कर टारे । 
जे जे जाय परे चरनन मां, 


ते सब पार उतारे । 
संग 'सरोज' हमारिहु नैया, 


लगिहे जाय किनारे । 
छ 

दोनन् के रखवारे 
0 


सुनी तुम दीनन के रखवारे । 


अनगिन जन भव पार करे हैं, 

बुडत अमित उबारे । 
विषय दाह दुख दुसह, काम मन , 

धीर घरत नहि धारे । 
तापै डसी मोह नागिन नें, 

जहर झरत नहि झारे । 
मोहन, बसीकरन बंसी में, 

केतक कीले कारे । 
हमरी बेर देर काहे, जो 

खोलत नाहि किबारे । 
परिहै दीठ कबहु कान्हा की, 

निकरत सांझ सकारे । 
द्वार 'सरोज' इही आसा में, 

बैठी धूनी बारे। 


७ 

बन्धन 
m 


बन्धन कौनऊ नइयां नीकौ । 


चाहे होय द्वार देहरी को , 

चाहे होय जमीं कौ । 
जो मन कां परबस करि राखे , 

चहिये नाहि अमी कौ । 


अधिक कसे गर फांस बनत है , 
फन्दा जो रसरी कौ । 


मजे मजे में जल भर लाबे , 
बन सहाय गगरी कौ । 


जो मन हो न सुतंत्र, लगत है , 
सब कछू फीकौ फीको । 


इहि सों भजत 'सरोज' मोहनहि, 
बंध छुड़ाहूँ जी कौ । 


७ 

सब सहिये 
[। 


उघौ, बखत परे सब सहिये । 


आज बाम हमें स्याम, सीस धरि , 
भली बुरी सब लइये। 


जेसी कहन कही नन्द नन्दन , 
छार छान तन gI 


भांवर परी भावते ज्‌ सें, 
और कौन कर गहिये ? 


बसे सरोज' हृदय बनमाली , 
बिना दरस नित दहिये । 


६३ 

समय परे की बात 
o 


सुनौ सब समय परे की बात। 


पुरी द्वारका की जे रानीं 
महिमा नाहि समात, 


तेई कोल किरात करन सौं, 
हरी गई बिलखात। 


अजुध्या के राजा श्री हरिचंद, 
दानी जग विख्यात, 


कासी जू में दर दर भटक, 

डोम खरीदत गात। 
पांचाली, पाण्डव पति जिनके, 

और कुष्ण से भ्रात, 


भरी सभा महि चीर खिचे, 
महि मछरी सी तलपात । 


आज बाम है दिवस कबहु तौ, 

सुधी हुइए रात, 
भजत 'सरोज' इही आशा में, 

राम चरन जलजात। 

सियाराम राम सुख मर 
o 


भज मन सिया राम सुख मूर। 


अंतर में रघुवीर बसाये, 

afg ga सब दूर। 
मनु सतरुपा ध्यान लगायो, 

जस पायो भरपूर, 
जगत नियंता सुत करि राखे, 

जगत प्रसंसत भूर। 
जिन नहि कियो सनेह राम सों, 

ते तन माटी धूर, 
स्याम सरूप रूप रस वंचित, 

रहे झुर के झूर। 
क्रोध, लोभ, मद, मोह्‌ नसावन, 

wa गरब गरूर, 
सुनी 'सरोज' बिपद भव भंजन, 

सीतावर पग घूर। 

तब पावें पिय गेह 
m) 


का सों कौन निभावत नातौ, 
प्रीति जुरे की बात। 
चन्द उये पे खिले कुमुदनी, 
रवि विकसे जलजात ॥ 


अब लगि तौ बीती भली, 


रहयो सीस प्रभु हाथ । 
आगे हू भल बीति है, 


प्रभु चरनन धर माथ॥ 


रघुनन्दन के चरन महि, 
वार देउ जग रार। 

बंधन agag में मिटे, 
मिलै मुकुति उपहार ॥ 


घट दीपक मन धृत भरे, बाती जरे सुदेह, 
भाव आरती चरन रति, तब पावै पिय गेह । 

मे बुंद न पाई 
o 


मन आस लगी, उर प्यास जगी, 
तन ताप तपो, दुख ग्रीषम आई । 


आगर गागर कछ नहि मेरे, 
सांवरे घन सों डोर लगाई। 


आरत है के पुकार करी, बरु 
बेरहि बेर faar बतलाई। 


सुनी 'सरोज' कृपा सागर प्रमु, 
कृपण भये, मैं बूंद न पाई! 

द्वार काके पठवत हों 
m 


बहुत भई देरी का सुनात तुम्हें नाहीं प्रभो, 
तनक सो कष्ट, तुम माने परवत हो। 
दीन बंधु दीनानाथ काहे कां कहाये जो, 
निगत नाहि बने, बृथा नाम लजवत हो । 


हम तौ निहार रहे बाट तिहारी नाथ, 
और तुम बाट बोलो, केहि कौ उजवत हो । 
नाहि जो सामर्थ, तौ बताय देऊ हमें आज, 
द्वारका के नाथ, द्वार काके पठवत हो ? 


@ 


द्य 

बरसात धिरी 
o 


विरहा सों सब गात जरे, सहि 

जाय न ताप व्यथा चित की। 
उर प्यास भरे, मन आस घरे, 

राधा हरि बाट लखे नितकी। 
agar हारीं सब संग सखी, 

नींकी न लगें बतियां हित F 


बरसे अंखिया बारह मासी, 
बरसात घिरी जानें कित की। 

तऊ mit गीड़गो 
m) 


दुगन ना निहारो, वाहि मन सों निकारो, 

बहुत बेर टारो, तोऊ हृदय आय अड़िगो । 
लागे जग बद रंग, न सुहावे कोऊ संग, 

अंग चूनर पे मन की, रे रंग कौन चढ़िगो । 
ठाड़ी भले पछितात, नाहि अब पतियात, 

दई प्रेम की डगरि पे पांव काहे बढ़िगो । 
पुछ हेरो सबनि आय, कबहू न चली घाय, 

फूंक फूंक धरे पांय, तऊ कांटो गड़िगो । 


CEC-0.Panini Kanya Maha Vidyalaya Collection. 


Digitized by Arya Samaj Foundation Chennai and eGangotri 


दरसन नित जो पाऊ' 
m 


मां तेरे दरसन नित जो पाउ । 


शुचि. स्मित, आनन्द मयी छबि, 
निरख हृदय हरषाऊं | 
वचन अमिय पी, नव जीवन पा, 
निज सौभाग्य मनाऊ। 


भाव पुष्प, नयनों के दीपक, 
आरति हृदय सजाऊं। 
दोनों कर दे ताल नृत्य करू, 
मां के गुन गन गाऊ। 


नेह नीर अभिषेक करू, तन 
मन सब भेंट धराऊ। 

चरन सरोज” बसा अन्तर में, 
gaa अलौकिक पाऊ। 

चरन सरोरुह छां 
0o 


मिली मां चरन सरोरुह छांह । 


dag ताप मिटे सीतल भई, 

जा अन्तर की ang | 
भयो सकारथ जनम ऊपज्यो, 

उर आनन्द उछाह। 
चंचलता तजि, हरि चरनन को, 

जागी चित में चाह । 
भव बंधन सब कटे सरल भई, 

मुक्ति जुक्ति की राह। 
हर्षित हृदय "सरोज, गही 

मां ने निज कर सों aig । 


d 

शोमा जग जननी की न्यारी 
go 


शोभा जग जननी की न्यारी । 


वासंती मुसकान मधुर मुख, 

वासंती तन सारी, 
वासंती श्रृंगार सुभग शुचि, 

छवि मनहर अति प्यारी। 
कर वीणा, रुद्राक्ष, कमण्डल, 

चार वेद उर धारी, 
शारद रूप, सुरूप, सरस्वती, 

महिमा अद्भूत न्यारी । 
गुरु पितु मातु सखा स्वामी, 

मां, जीवन हितकारी, 
ज्ञान मयी, वैराग्य मयी, 

आनन्द मयी मां प्यारी । 


( बसंतोत्सव पर ) 


© 

आनन्द मयी के धाम 
O 


सुख पायो सुविधा मिली, 
मिली शांति अविराम , 
आनन्द पायो आनि के, 
आनन्द मयी के घाम। 
नेमिष की तप भुमि है, 
गहन गोमती तीर, 
मां के दरसन सहज शुभ, 
हरी हृदय की पोर | 
मां निज कर सों परसि कै, 
हर्‍यो हिया को भार ताप 
सहजहि हसि आनन्द दै, 
मेटि दयो संताप । 
मां की ममता के तरे, 
क्षमता देओ बिसराय, 
सरन गहुहु जुग चरन की, 
राम मिलें बरियाय। 

नट वेश धरो 
o 


हंसि कहैं प्रिया शिवशंकर की , 

प्रिय नाच देखने है नट सों। 
कठिन बात, नहि कछ बस मेरौ, 

कहन लगे शंकर झट सों। 
अमि बूंद झरे, झरि भूमि परै 

बाघम्बर बाघ बने चट सों। 
किमि बचे हमारो वाहुन तब, 

वह जाय धरे, खाये खट सों । 


इत सपं खसे ग्रीवा से ओ, 

लख मोर चटाक चटै चट सों । 
aad केसे, है कठिन बहुत, 

कातिकेय सुत को हट सों। 
माथ जटा fal सगरी, 

जो छट परे गंगा लट सों। 
सहस मुखी बन प्रलय करे, 

फिर कौन जतन बांघों तट सों । 

मुंड माल के मुण्ड जगें, 

समसान बने कानन झट सों । 
तुम भगो डरा के हे गौरा, 

लखि हौ ना नाच दृगन पट सों । 
कछु करौ उपाय भले से शिव, 

चित लागौ आज यही रट सों । 
नट बेस धरौ, भो नृत्य करौ, 


हटने ना हमें अपनी हट सों । 


(विद्यापति के गीत पर आधारित ) 

छुवि alsog से शंकर की 
m 


एक समय बैठे तप करने, 
शिव शंकर परम सुजान। 
लगे समाधी अब तो लम्बी, 
किया उमा ने मन अनुमान । 


इच्छा थी कुछ बन विहार हो, 
सरस सरित के तीर। 
बाजे डमरू नृत्य करें, 
तन पहन सुरंगी चीर। 


गंगा की लहरें नाचे संग, 
थिरक उठे शिव mal 
दृश्य अलक्षण सुक्ख बिलक्षण, 
कुछ बने निराली बात। 


आंख मूंद कर ध्यान लगाना , 
उन्हें तनिक ना भाया। 
भंग करूं तप अब तो शिव का ; 
गोरा के मन में आया। 

सुन्दर सा नीलाम्बर ले, 
तन पहन कछौटा मारा। 
बांधे केश समेट शीश पर, 
जटा रूप सज सारा। 


पुष्प लगाये कुछ अलकों में, 
रच रच साज बनाये। 
भांति भांति के आभूषण गुह, 
सब अपने अंग सजाये। 


मोर पंख धर माथ, गले में 
गुंज माल फिर डाली । 
हाथ टोकरी, नूपुर पग में, 
भिलनी धजा सजा ली। 


ओर पास शांकर के फिरतीं, 
गातीं थीं मृदु स्वर से। 
पांव पड़े घुंघरू इठलाते, 
ताल बजातीं' कर से। 


दौड़ पकड़तीं तितली को, 
कहि पुष्प तोड़ने झुकतीं । 
कभी निरखने वन शोभा को, 
तनक थिरकती रुकतीं । 

१ देख रहेभर मोद दैव सबं, 
होता है कुछ कौतुक आज । 
गिरजा बनजा बनकर आई, 
शिव तप भंग करन के काज । 


तभी तभी था घ्यान लगाया, 
गहरा नहीं गया मन था । 
समेट रहे थे भावों को, 
योगेश्वर नहि बिसरा तन था | 


झनक पड़ी कानों में रुनझुन, 
जैसे ही पग पायल की। 
खोले नयन, देख छबि भूले, 
हुई दशा बस घायल की। 


बार बार बरबस मन को, 
खींच ध्यान में ले जाते हैं । 
रूप सुधा चंचल भिलनी की, 
पल भर भूल न पाते हैं। 


किसी भांति नहि चित्त थमा, 
उठ खड़े हुये छोड़ा आसन । 
बोले, “हो कौन ? कहां फिरती ? 
है घना बहुत ही यह कानन । 

“जाओ न कहीं, बैठी अब आ 
यह हृदय तुम्हारा दास हुआ । 
भुल गया सब ज्ञान ध्यान, 
उर में मन्मथ का बास हुआ ।” 


मुसका कर, कुछ इठला कर, 
विजय भावना से फूलीं। 
बोलीं गौरा, “मैं भील सुता, 
तुम योगी, मति कँसे भूली ? 


“भील मेरा अति सुन्दर सा , 
पहने रहता नित पुष्प हार । 
देख तुम्हें डर लगता है, 
पहिने हो केसा सपं हार 1” 


तुरत उतारा सपे ग्रीव से , 
रत्न माल पहिनी उर में । 
उमा कहैं, “इस मुण्डमाल को , 
देख कंपी मैं अन्तर में ।” 


वह भी फेंकी, वन माला ली , 
बोले, “अब तो मुख इधर करो ।' 
कहती भिलनी, “है कसर अभी , 
सुन लो, कुछ मन में धीर धरो ।' 

पीताम्बर पहनो रेशम के । 
फिर सीखो अभिनव नृत्य कला , 
कुछ गान मधुर मेरे मन के । 


“हो सिर में पंख मयूर लगा , ल्क 
कुछ भील वेश घारो प्यारा । टॉय. ब 
ता ता थेई थेई नृत्य करें मिल , (६ / ४ '१9५2-- a jy 
साज सजो सबसे से न्यारा "`... पट ८.५. 


तुरत पहन पोताम्बर शिवने , 
डम डम डमरू हाथ लिया । 
पांवों से दे ताल, मधुर फिर , 
नृत्य हेतु आलाप लिया । 


सज धज विचित्र, सिर मोर पंख , 
कर डमरू, पांव नृत्य स्वर था । 
मिलनी के प्राण रिझाने को , 
नट नागर बना गंग घर था । 


आगे बढ़े पकड़ने को कर , 
शिव, भील वधूटी का ज्योंही । 
छिटक भगीं, जा दूर खड़ीं , 
कुछ वर्जित सी करतीं यों ही । 

अभी तलक हूं एक अकेली । 
मेरा भिलड़ा भोला भाला, 
मैं उसकी हूं नई नवेली ।” 


“दो दो पत्नी साथ भला, फिर 
कहो कटेगा कंसे जीवन? 
निभ न सकेगी, सुन रक्खी है 

मैने गंग गौरि की उलझन ।” 


अति मोहित शंकर बोले सुन 
“गंगा दूंगा कर दासी तेरी । 
पार्वती को हिम ग्रह N, 
भिलनी, तू अब हो जा मेरी ।” 


जाना हार गये शंकर, मन 
हरषीं, फिर कुछ दिखा कोप | 
गौरा ने रूप लिया अपना, 
भिलनी बाला को किया लोप । 


भृकुटी चढ़ा, नयन तिरछे कर 
शंकर से कहतीं “वाह प्रभो ! 
अच्छा तप करने बैठे थे, 
मन ले भिलनी की चाह विभो ।” 

जाना यह कौतुक शेल सुता का, 
लजा गये भोला शंकर | 
रह गई उमा की टेक, सरस 
नव हुआ विहार भरा अन्तर । 


वह छवि लज्जित से शंकर की, 
गवित गौरा नव नेह भरे। 
बसी रहे निशि दिन उर में, टस 


संकट बाधायें सवै हरे। ,*:' 

शम्भू स्थापन 
(m) 


कदलि कुंज छांह देख, सुन्दर शुभ ठांह देख, 
करों शम्भु थापना, कछ एसी मन आई है। 
सजा सब साज लये, उर में उछाह नये, 
भक्ति भाव चित्त दये, भावना अरपाई है। 
गौरा ओं गनेस संग, सनमुख बजरंग अंग, 
सोधि कै ga, सुभकाल घरी पाई है। 
ग्राम पड्वार बीच, बान गंगा जल सींच, 
कोमल कर कंजन, मंजु मुरत पधराई है। 


( स्व० महाराज प्रतापसिंह जू देव द्वारा ग्राम पड्वार 
में शम्भु स्थापन ) 

(Cast ) 
१ बलान गंगा 
. . i g y 


तरे तरु कचनार के, कचनार कली सी नार, 
हेर उठी चकित ह्ये, जे आयो कौन मंगा है । 
अंग अंग भस्म बसी, सर्प माल जाय खसी, 
बाघम्बर पहिरे, न तन पे एकु झंगा है। 


रूप लागत सुहानो, देखि मन है लुभानो , 

` उर, जोगी सों जोग हेतु, रंगो प्रीति रंगा है । 
सुघर सुठौर जान के, चित्त रति मान के, 

कूप पै महेस पास आई बान गंगा है । 


[ ग्राम पड्वार ( पाण्डव हार ) में एक जलधारा है जिसे 
कहते हैं अर्जुन ने अस्त्र-शस्त्र धोने के लिये बाण द्वारा प्रगट किया था 
अतः वह वान-गंगा कहलाती है । निकट ही एक कुआं है जहां पाण्डवों 
ने अपने अस्त्र छिपाये थे। यहीं पर शिव मन्दिर है। ] 

परिशिष्ट 


विभिन्न स्थानों में समय-समय पर इन कविताओं की 
रचना हुई है । इनको संग्रहीत कर प्रकाशित कराने में मुख्यतः 
मेरे पिता श्री जगनप्रसाद रावत का आग्रह रहा है। श्रद्धेय 
श्रीनारायण जी चतुर्वेदी ने भी इनमें से कुछ को पढ़, ब्रज- 
भाषा के शब्दों के सम्बन्ध में त्रुटियो का निराकरण कर, 
उत्साहवधंन किया है । ब्रजभाषा के अतिरिक्त इनमें बुन्देल- 
खण्डी शब्दों का बाहुल्य है । बुन्देलखण्डी चौकड़ी (फाग ) 
भी इसमें मिलेंगी । यह मेरे स्वर्गीय पति महाराज प्रतापर्सिह 
जू देव के कवि मित्र संत कवि ब्रजेश के सानिध्य का प्रभाव 
है । कुछ छन्दो की अन्तिम पंक्ति मेरी नहीं है । वे समस्या- 
पुति हैं । 


पूज्य मां का स्नेह भरा आशीर्वाद इसके साथ है। इसी 
कारण इस संग्रह का प्रकाशन सम्भव हो सका है । 


सरोज गौरिहार 

